VS002234
Datum: 2004-01-22T01:00:00.000+01:00
datum_sodbe_i_stopnje: 2010-02-02T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.400 EUR
opombe: II Ips 300/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 6.300 EUR na 5.400 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Upokojenka.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/366, na relaciji Pesnica – Dolga vas, je presegla običajne meje.

Stanje je trajalo od sredine januarja 2004 do konca oktobra 2008, ko je bila zgrajena avtocesta, zaradi katere se je promet preusmeril.

Stanovanjska hiša v kateri živi tožnica z družino je:

    od ceste oddaljena 14 m, okna spalnice gledajo na cesto,

    v neposredni bližini so zaradi t. im. „žabjekov“ na cesti in prehoda za pešce posebej hrupno zavirali in speljevali tovornjaki; enak hrup je povzročalo vključevanje traktorjev na traktorsko cesto v bližini.

## Kršitev drugih pravic osebnosti

5.400 EUR Kršitev pravice do zdravega življenjskega okolja.

Tožnica je bila vse sporno obdobje upokojena in zato ves čas doma. Zaradi hrupa ponoči ni mogla spati. Komunikacija v družini je bila mogoča le s povišanim glasom, pogosto so se prepirali. Zaradi hrupa ni bilo mogoče gledati televizije. Zadrževanje na terasi in zelenici pred hišo ni bilo mogoče, s prijateljicami se ni mogla družiti ob kavi. Pred hrupom se ni mogla nikamor umakniti, saj nima počitniške hišice.

---

OZ člen 179